[bookmark: _Hlk95732395]Knjižnica Mihaela Šiloboda Sveta Nedelja raspisuje
 
N A T J E Č A J

Za zasnivanje radnog odnosa sa radnikom/icom na radnom mjestu knjižničara/ke, 
· 1 izvršitelj (m/ž) s punim radnim vremenom od 40 sati tjedno, na neodređeno vrijeme, uz probni rad od 3 mjeseca.
 
Uvjeti:
– završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij iz polja informacijskih i komunikacijskih znanosti s najmanje 60 ECTS bodova iz programa knjižničarskog usmjerenja, odnosno studij knjižničarskog usmjerenja kojim je stečena visoka stručna sprema sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju, (»Narodne novine«, broj 123/03, 105/04, 174/04 i 46/07, 45/09, 63/11, 94/13, 139/13, 101/14, 60/15 i 131/17), 
- položen stručni ispit za diplomiranog knjižničara,  
- najmanje jedna godina radnog iskustva u knjižnici,
- vladanje engleskim jezikom,
- napredno poznavanje rada na računalu,
- napredno poznavanje rada s programima u knjižničnim sustavima.

Može se primiti i osoba bez položenog stručnog ispita, ali ga je dužna položiti u roku određenom pravilnikom kojim se propisuju stručna knjižničarska zvanja te uvjeti i način njihova stjecanja u protivnom će se smatrati da više ne ispunjava uvjete za predmetno radno mjesto.

Prednost:
- iskustvo rada u narodnoj knjižnici,
- poznavanje rada u knjižničnom sustavu ZaKi.

 
Uz potpisanu prijavu treba priložiti: 
- životopis s opisom dosadašnjeg rada (vlastoručno potpisan)
- dokaz o hrvatskom državljanstvu (preslika domovnice, važeće osobne iskaznice ili putovnice),
- dokaz o stručnoj spremi (u presliku),
- dokaz o položenom stručnom ispitu  (preslika svjedodžbe, uvjerenja ili potvrde)
- dokaz o radnom iskustvu na odgovarajućim poslovima (potvrda HZMO-a, ili preslika ugovora o radu ili rješenja o rasporedu, ili potvrda poslodavca koja mora sadržavati vrstu poslova koje je kandidat obavljao i razdoblje u kojem je obavljao predmetne poslove)
- dokaz o poznavanju engleskog jezika (preslika indeksa, svjedodžbe, uvjerenja, potvrde ili drugi odgovarajući dokaz odnosno vlastoručno potpisana izjava kandidata o ispunjavanju navedenog uvjeta),
- dokaz o poznavanju rada na računalu (preslika uvjerenja, potvrde ili drugi odgovarajući dokaz, odnosno vlastoručno potpisana izjava kandidata o ispunjavanju navedenog uvjeta),
- uvjerenje nadležnog suda da se protiv kandidata ne vodi kazneni postupak -  ne starije od 30 dana od dana početka natječaja (uvjerenje o nekažnjavanju)
- dokaze o ispunjavanju ostalih natječajnih uvjeta.
Navedeni dokazi prilažu se u izvorniku ili preslici koja ne treba biti ovjerena, a prije izbora kandidat je dužan predočiti izvornik.
Na natječaj pod jednakim uvjetima mogu se prijaviti osobe oba spola.
 
Ako kandidat ostvaruje pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti isprave kojima se dokazuje status na temelju kojeg ostvaruje pravo prednosti. Prednost u odnosu na ostale kandidate ima samo pod jednakim uvjetima.
 
Kandidat koji ostvaruje pravo prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21, 156/23), dokazuje to potrebnim dokumentima. Dokazi potrebni za ostvarivanje prava prednosti pri zapošljavanju objavljeni su na stranici Ministarstva branitelja Republike Hrvatske na poveznici: https://branitelji.gov.hr/zaposljavanje-843/843 
 
Podnošenjem prijave na natječaj, kandidati natječaja daju izričitu suglasnost ustanovi Knjižnica Mihaela Šiloboda, kao voditelju zbirke osobnih podataka, da može obrađivati njihove osobne podatke sukladno odredbama pozitivnih propisa o zaštiti osobnih podataka, a u svrhu provedbe natječajnog postupka.
Nepravovremene i nepotpune prijave te prijave koje ne ispunjavaju formalne uvjete natječaja neće se razmatrati. Potpunom prijavom smatra se prijava koja sadržava sve podatke i priloge navedene u javnom natječaju i koja je vlastoručno potpisana.
 
Za kandidate koji ispunjavaju formalne uvjete natječaja, provest će se provjera znanja i sposobnosti bitnih za obavljanje poslova radnog mjesta putem intervjua. Knjižnica Mihaela Šiloboda pridržava pravo provjere znanja i sposobnosti (testiranja), a o eventualnom testiranju kandidati će naknadno biti detaljno obaviješteni. Za kandidata koji ne pristupi razgovoru i pisanom testiranju smatra se da je povukao prijavu na javni natječaj i više se neće smatrati kandidatom.
 
Knjižnica Mihaela Šiloboda zadržava pravo poništiti natječaj ili ne izabrati nijednog od kandidata, bez navođenja razloga poništenja.
 
Rok za podnošenje prijava je 8 dana od dana objave natječaja na internetskim stranicama Hrvatskog zavoda za zapošljavanje.
O rezultatima izbora svi kandidati bit će obaviješteni putem internetske stranice Knjižnice Mihaela Šiloboda na adresi https://kms-svetanedelja.hr/  u roku od 8 dana od donošenja odluke o izboru.

Vlastoručno potpisane prijave s dokazima o ispunjavanju uvjeta natječaja šalju se poštom na adresu:
 
Knjižnica Mihaela Šiloboda
Marijana Stilinovića 7, 10431 Sveta Nedelja
s naznakom: „Prijava na natječaj za radno mjesto knjižničara/ke“

